Mata Ketiga

Mata Ketiga adalah merupakan sebuah drama seram mistik yang diadaptasi daripada novel bertajuk sama karya Zulkifli Ahmad Idrus yang diarahkan oleh C. Kumaresan dibawah syarikat Skop Productions Sdn Bhd. Drama ini telahpun ditayangkan buat julung kalinya di laman web Tonton pada 31 Oktober 2018 lalu yang kemudiannya disiarkan semula pada tahun 2021. Dibintangi oleh Hafeez Mikhail, Mustaqim Bahadon, Fimie Don, Isyariana Azmi, Dayana Roza dan ramai lagi. Drama ini mula disiarkan di saluran TV3 bermula pada 22 Julai 2021 setiap hari Isnin hingga Khamis pada jam 10:30 malam.

Sinopsis
Faizul (Hafeez Mikail), ialah seorang pelajar universiti tempatan yang sentiasa mendapat gangguan makhluk halus mula menyedari akan kurniaan mata ketiga yang dianugerahkan kepadanya.
  
Apakah keupayaan berkomunikasi dengan alam mistik ini satu keistimewaan ataupun hanya beban yang perlu dihadap sepanjang hayat?
   
Kisah bermula apabila Faizul dan empat sahabat rapatnya menjalankan ekspedisi menjelajah hutan yang mana ia diketuai oleh Profesor Mazlan (Radhi Khalid).
  
Sebelum pengembaraan bermula, Faizul yang arif tentang ilmu hutan meminta agar rakan-rakannya menurut pantang larang ketika berada di dalam hutan.
  
Namun mereka semua mengambil ringan kata-kata Faizul sehinggalah berlakunya insiden di mana Farah (Isyariana Azmi) telah dirasuk.
  
Faizul mula mencari kebenaran berkaitan anugerah mata ketiga yang dipunyainya.

Pelakon

Pelakon utama
 Hafeez Mikhail sebagai Faizul
 Mustaqim Bahadon sebagai Khalid
 Fimie Don sebagai Budin
 Isyariana Azmi sebagai Farah 
 Dayana Roza sebagai Rafidah

Pelakon undangan
 Dato'  Rahim Razali sebagai Pak Mail 
 Fathil Dani sebagai Pak Deris
 A. Galak sebagai Katar 
 Radhi Khalid sebagai Profesor Mazlan
 Shahronizam sebagai Adam 
 Sabrina Ali sebagai Liza 
 Saifol Zelwany sebagai Mydeen
 Haizul sebagai Azmi
 Rizal Ahmad sebagai Ku Ismail
 Mat Nazri sebagai Batin Art
 Ben Ryzlan sebagai Pak Sahak
 Amir sebagai Ying Pee
 Azmer sebagai Ying Pee

Rujukan